7.++++++Konkretisere+hvordan+skolelederutdanningen+skal+kobles+til+skoleeierne

7. Konkretisere hvordan skolelederutdanningen skal kobles til skoleeierne  Gjennom studiet vil deltakerne arbeide med problemstillinger som tar utgangspunkt i utfordringer ved egne skoler/kommuner. Vi mener derfor at det er viktig at skoleeiere som sender nytilsatte rektorer til den nasjonale skolelederutdanningen forpliktes til å gi deltakerne den støtten de trenger for å gjennomføre skoleringen med godt utbytte for seg selv, skolen og kommunen. Dette kan skje ved at
 * Støtte**
 * Skoleeier legger til rette for at studenten får informere om eget arbeid ved skolen og i kommunen i forbindelse med studiet. 
 * Skoleeier legger til rette for at studenten får samarbeide med kolleger om aktuelle utfordringer. 
 * Skoleeier bistår med informasjon og oppfølging når dette er nødvendig for studentenes deltakelse i utdanningen. 
 * Skoleeier legger til rette for iverksetting av tiltak som er utviklet i forbindelse med dette arbeidet. 

I opplæringslovens § 13.10 pålegges skoleeier å ha et forsvarlig system for vurdering av om lovens krav blir oppfylt, og et system for oppfølging av resultatene av en slik vurdering og det nasjonale kvalitetsvurderingssystemet. I styringsdokumentene gjentas det flere steder at det er skoleeier som har ansvaret for utviklingsarbeidet og for den kompetanseutviklingen som denne utviklingen vil kreve. I strategiplanen for kompetanseutvikling i grunnopplæringa 2005 – 2008 presiseres skoleeiers oppgaver og ansvar, og det sies blant annet: //”For mange kommunar vil det mellom anna fordi dei er små og har knappare kompetanse, vere nødvendig å samarbeide regionalt, både om kartlegging av kompetansebehov og om organisering og gjennomføring av konkrete tiltak.”// I Stortingsmelding 31 (2007-2008), Kvalitet i skolen, heter det videre: //”God oppfølging innebærer at samspillet mellom skole og skoleeier er kunnskapsbasert og preget av tillit. Det lokale nivået skal utfordre og stille krav til sine skoler, men også bidra med ressurser og støtte slik at skolene kontinuerlig driver vurdering og forbedring av virksomheten. Oppfølging uten tilstrekkelig innsikt kan i verste fall forverre lærernes arbeidssituasjon og elevenes muligheter til å lære og utvikle seg.”//
 * Et årlig skoleeierseminar**
 * Bakgrunn**

Dagens utfordringer i skole og utdanning forutsetter at alle aktørene i utdanningssystemet har avklarte rolleforventninger i samarbeidet om utvikling i skolen og elevenes læring. Skoleeierne sitter med et hovedansvar for skolens utvikling, og for utvikling av nødvendig kompetanse for realiseringen av skolens mål. Dette innebærer at skoleeier selv må inneha den nødvendige kompetansen for å ivareta sin oppgave og rolle.
 * Skoleeierseminar**

I denne forbindelse vil kompetansemiljøene ta initiativ til (regionale) skoleeierseminar, der disse problemstillingene settes på dagsorden. Målgruppe for seminaret er representanter for politisk og administrativ ledelse.

I tillegg til å knytte skoleeierne tettere til den nasjonale skolelederutdanningen, vil målene for slike seminar være å bidra til • Skoleeiernes kontinuerlige kompetanseutvikling • Utvikling av et regionalt samarbeid mellom skoleeierne om skoleeieroppgavene. • Etablere en dialog mellom politikerne som skoleeiere, den kommunale administrative ledelsen, nasjonale myndigheter (departement/direktorat/tilsynsmyndigheter) og kompetansemiljøene ved Høgskolene/Universitetene i regionen.

• Kompetanseutvikling i utdanningssystemet (herunder rektorskolen og nasjonal kompetanseutviklingsstrategier) • Kvalitetsutvikling og arbeidet med kvalitetsvurderingssystem – et myndighetsperspektiv • Skoleeierrolle og tjenesteutvikling • Arbeidsgiverrolle og kvalitetsoppfølging • Veiledning og tilsyn for utvikling og læring • Offentlig ledelse i et utviklingsperspektiv • Betingelser for ledelse og læring i skole og utdanning • Kommunale utfordringer i kompetanseutvikling og endringsarbeid
 * Aktuelle tema for et slikt seminar:**
 * Kvalitetsutvikling og utvikling i skole og utdanningssystem - et forskerperspektiv